Mariann Budde

**Mariann Edgar Budde** (født **Mariann Edgar**; 1959) er en amerikansk kirkeleder innen Den episkopale kirke i USA (ECUSA). Fra 2011 har hun vært biskop av Washington som den første kvinnelige biskop der. Før dette var hun i 18 år sogneprest for *St. John's Episcopal Church* i Minneapolis i Minnesota.
## Liv og virke
### Bakgrunn
Hun vokste opp i Mount Olive Township i New Jersey og etter foreldrenes skilsmisse i Colorado. Hennes mor Ann Edgar, født *Björkman*, var født i Muncie i Indiana av svenske foreldre som flyttet tilbake til Sverige under hennes første leveår, og hun flyttet tilbake til USA tidlig i voksenlivet.

Senere studerte Mariann Edgar ved University of Rochester,
George Gandy, Bishop in Trump's inaugural prayer service graduated from University of Rochester, WROC (January 23, 2025).
 der hun tok eksamen i historie. Hun tok mastergrad i teologi i 1989 ved *Virginia Theological Seminary* og ble *Doctor of Ministry* i 2008 ved samme lærested.

### Prest
Mariann Edgar stod i *urban ministry* i Arizona og så som misjonær i Honduras før hun ble del av geistligheten. Ved 24 års alder ble hun postulant i den episkopale kirke. I 1988 ble hun diakon, året derpå prest. Hennes første post var som prest ved *Trinity Episcopal Church* i Toledo i Ohio. I 1993 ble hun sogneprest ved *St. John's Episcopal Church* i Minneapolis i Minnesota, og forble der i 18 år.

### Biskop av Washington (DC)
I 2011 ble Mariann Budde valgt til *Protestant Episcopal Church in the United States of America*s biskop av Washington,  som den første kvinne på posten. Som biskop er hun overhode for 89 menigheter og ti episkopale skoler. Washington-bispedømmet omfatter Washington, D.C. og fire counties i Maryland.

Hun giftet seg med Paul Budde på 1980-tallet.

I samband med George Floyd-protestene i Washington i 2020 kritiserte Budde politets og Nasjonalgardens inngripen. Dette var i samband med at demonstranter ble trengt bort fra Lafayette Square forut for en fotografering med president Donald Trump foran *St. John's Church*. Som biskop har Budde initiert at vindusmalerier i Washington National Cathedral med sørstatsgeneralene Robert E. Lee og Stonewall Jackson ble erstattet av vinduer som viste afroamerikaneres borgerrettskamp.

**Preken etter presidentinnsettelsen i 2025:** Dagen etter Donald Trumps andre tiltreden som USAs president fant det sted en interreligiøs gudstjeneste i *Washington National Cathedral*, slik som etter hver ny presidents tiltreden. Foran Trump og de forsamlede oppfordret Budde til den gjenvalgte presidenten å vise barmhjertighet mot de svake - homoseksuelle og innvandrere, to grupper Trump skulle ha utpekt som samfunnsfarer av Trump. Buddes oppfordring berørte også Trumps egen tro på en elskende Gud, som han mente hadde reddet hans liv ved attentatet mot på ham i 2024.

Prekenen fant sted dagen etter at Trump hadde undertegnet dekret for raskt å kunne utvise papirløse innvandrere fra USA og dra inn på HBTQ-personers rettigheter. Budde hadde allerede i 2020 markert seg med uttalelser mot beslutninger av Trumps daværende regjering. Etter gudstjenesten svarte Trump på journalisters spørsmål utenfor katedralen ved å si at prekenen var «ikke så spennende» og at «de kunne gjøre det mye bedre». I et innlegg på Truth Social-nettverket snakket han om en «såkalt biskop» og erklærte henne som en «venstreradikal hardliner og Trump-hater». Han krevde en unnskyldning.

## Publikasjoner
* 
*  with a foreword written by Presiding Bishop Michael Curry.
* 

## Referanser